


            
      บทนำ
การบริหารงานพัฒนาท้องถิ่น ถือเป็นภารกิจหลักขององค์กรปกครองส่วนท้องถิ่น ที่จะต้องดำเนินการให้เป็นไปเพื่อประโยชน์ เพื่อความสุขของประชาชนในท้องถิ่น ซึ่งท้องถิ่นจะสามารถบริหารงานพัฒนาท้องถิ่นให้เจริญก้าวหน้า ประชาชนอยู่ดีมีสุข มีคุณภาพชีวิตที่ดี จำเป็นอย่างยิ่งที่จะต้องมีการวางแผน
การพัฒนาท้องถิ่น และการวางแผนการพัฒนาก็มีความจำเป็นอย่างยิ่งที่จะต้องดำเนินการให้เป็นไปทั้งระบบ และมีความรอบด้าน นอกจากนี้ การวางแผนพัฒนาท้องถิ่นยังจะต้องคำนึงถึงสิ่งแวดล้อมทางการบริหาร
ที่เกี่ยวข้อง ซึ่งมีอิทธิพลต่อการวางแผนการพัฒนาท้องถิ่น ซึ่งได้แก่สภาพแวดล้อมด้านเศรษฐกิจ สังคม การเมืองการปกครอง รวมทั้งระเบียบกฎหมายที่เกี่ยวข้องกับการปฏิบัติงานขององค์กรปกครองส่วนท้องถิ่น 

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ได้กำหนดให้องค์กรปกครองส่วนท้องถิ่น มีหน้าที่ในการพัฒนาท้องถิ่นและจัดทำแผนพัฒนาของตนเองเพื่อเป็นกรอบในการกำหนดทิศทางการพัฒนา และเพื่อมุ่งไปสู่สภาพการณ์ที่ต้องการในอนาคต โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพและเกิดประโยชน์สูงสุด 

นับได้ว่าแผนพัฒนาท้องถิ่น เป็นเครื่องมืออย่างหนึ่งในการบริหารงานพัฒนาท้องถิ่น ซึ่งจะเป็นกรอบและแนวทางในการบริหารงานของท้องถิ่นให้มีความคล่องตัว สอดคล้องกับศักยภาพของท้องถิ่น สามารถตอบสนองปัญหาและความต้องการของประชาชนได้อย่างมีประสิทธิภาพ ตลอดจนสอดคล้องกับนโยบายของคณะผู้บริหาร ยุทธศาสตร์การพัฒนาอำเภอ ยุทธศาสตร์การพัฒนาจังหวัด นโยบายรัฐบาล และแผนพัฒนาเศรษฐกิจและสังคมแห่งชาติ

การวางแผนยุทธศาสตร์การพัฒนาขององค์กรปกครองส่วนท้องถิ่น เป็นกระบวนการกำหนดทิศทางในอนาคตขององค์กรปกครองส่วนท้องถิ่น โดยกำหนดสภาพการณ์ที่ต้องการบรรลุและแนวทางในการบรรลุบนพื้นฐานของการรวบรวม และวิเคราะห์ข้อมูลอย่างรอบด้านเป็นระบบ ทั้งนี้ จะต้องสอดคล้องกับศักยภาพของท้องถิ่น ปัญหาและความต้องการของประชาชนในท้องถิ่นด้วย
ดังนั้น การวางแผนยุทธศาสตร์การพัฒนาจึงมีความสำคัญต่อองค์กรปกครองส่วนท้องถิ่นเป็นอย่างยิ่ง เนื่องจากแผนยุทธศาสตร์การพัฒนาเป็นแผนพัฒนาที่มุ่งไปสู่สภาพการณ์ที่ต้องการให้เกิดขึ้นในอนาคต เป็นกรอบในการกำหนดทิศทางการพัฒนาขององค์กรปกครองส่วนท้องถิ่นให้มุ่งไปสู่สภาพการณ์อันพึงประสงค์ได้อย่างเท่าทันกับการเปลี่ยนแปลง โดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ การจัดทำแผนยุทธศาสตร์การพัฒนา จึงเป็นการกำหนดทิศทางการพัฒนาขององค์กรปกครองส่วนท้องถิ่นที่ต้องกำหนดถึงสภาพการณ์ที่ต้องการจะบรรลุและแนวทางในการที่จะทำให้บรรลุถึงสภาพการณ์นั้น
ซึ่งในการจัดทำแผนยุทธศาสตร์การพัฒนาที่ดีจะต้องตั้งอยู่บนพื้นฐานของการรวบรวมและการวิเคราะห์ข้อมูลอย่างรอบด้านและเป็นระบบ ทั้งนี้ เพื่อให้แผนยุทธศาสตร์การพัฒนาขององค์กรปกครองส่วนท้องถิ่นสามารถนำไปสู่การแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง
1.
ลักษณะของแผนยุทธศาสตร์การพัฒนา

การจัดทำแผนยุทธศาสตร์การพัฒนาเทศบาลเมืองตะกั่วป่า ได้จัดทำขึ้นโดยยึดระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 มาเป็นแนวทางในการจัดทำแผนยุทธศาสตร์การพัฒนาของเทศบาล เพื่อให้เกิดความสอดคล้องและเชื่อมโยงกับแผนพัฒนาเศรษฐกิจและสังคมแห่งชาติ นโยบายของรัฐบาล จังหวัดและหน่วยงานที่เกี่ยวข้อง ก่อให้เกิดการบูรณาการด้านการพัฒนาอย่างสมดุลเป็นไปในแนวทางเดียวกัน และเกิดประโยชน์อย่างสูงสุดแก่ประชาชนซึ่งแผนยุทธศาสตร์การพัฒนาของเทศบาลเมืองตะกั่วป่า มีเค้าโครงดังนี้ 

บทที่ 1
บทนำ 

องค์ประกอบ ประกอบด้วย ลักษณะของแผนยุทธศาสตร์การพัฒนา วัตถุประสงค์ของการจัดทำแผนยุทธศาสตร์การพัฒนา ขั้นตอนในการจัดทำแผนยุทธศาสตร์การพัฒนาและประโยชน์ของการจัดทำแผนยุทธศาสตร์การพัฒนา โดยนำเสนอ ดังนี้

1.1 ลักษณะของแผนยุทธศาสตร์การพัฒนา

1.2 วัตถุประสงค์ของการจัดทำแผนยุทธศาสตร์การพัฒนา

1.3 ขั้นตอนในการจัดทำแผนยุทธศาสตร์การพัฒนา

1.4 ประโยชน์ของการจัดทำแผนยุทธศาสตร์การพัฒนา

บทที่ 2
สภาพทั่วไปและข้อมูลพื้นฐานของเทศบาลเมืองตะกั่วป่า

องค์ประกอบ ประกอบด้วย ข้อมูลสภาพทั่วไป ข้อมูลเกี่ยวกับศักยภาพของท้องถิ่น และจุดยืนทางยุทธศาสตร์ (Positioning) เพื่อประกอบการวางแผนพัฒนาท้องถิ่นขององค์กรปกครองส่วนท้องถิ่น โดยนำเสนอ ดังนี้

2.1 ข้อมูลเกี่ยวกับที่ตั้ง อาณาเขต เขตการปกครอง ประชากร การศึกษา สาธารณสุข ความปลอดภัยในชีวิตและทรัพย์สิน ทรัพยากรธรรมชาติ กลุ่มองค์กรประชาสังคม กลุ่มธุรกิจท้องถิ่น เป็นต้น หรือข้ออื่นๆ ที่จำเป็นสำหรับการพัฒนาท้องถิ่น  
 
2.2 ข้อมูลเกี่ยวกับศักยภาพของท้องถิ่น ได้แก่ โครงสร้างและกระบวนการบริหารงานบุคคล งบประมาณ และเครื่องมืออุปกรณ์ต่าง ๆ โครงสร้างผู้บริหารและสมาชิกสภาท้องถิ่นขององค์กรปกครองส่วนท้องถิ่น เป็นต้น

2.3 ข้อมูลจุดยืนทางยุทธศาสตร์ (Positioning) ของเทศบาลเมืองตะกั่วป่า

บทที่ 3
แผนยุทธศาสตร์

องค์ประกอบ ประกอบด้วย การแสดงความเชื่อมโยงแผนพัฒนาท้องถิ่นขององค์กรปกครองส่วนท้องถิ่น ที่สอดคล้องกับยุทธศาสตร์ คสช. แผนพัฒนาเศรษฐกิจและสังคมแห่งชาติ แผนระดับชาติ (National Plan) นโยบายของรัฐบาล นโยบายประชารัฐ และตามแนวทางเศรษฐกิจพอเพียง ประกอบด้วย การวิเคราะห์ศักยภาพการพัฒนาท้องถิ่น วิสัยทัศน์ (Vision) และพันธกิจ (Mission) และแนวทางการพัฒนาท้องถิ่น   (Local development) โดยนำเสนอ ดังนี้

3.1 กรอบแนวคิดในการจัดทำยุทธศาสตร์การพัฒนาท้องถิ่น


- การพัฒนาตามยุทธศาสตร์ คสช. แผนพัฒนาเศรษฐกิจและสังคมแห่งชาติ แผนการบริหารราชการแผ่นดิน ยุทธศาสตร์การพัฒนาพื้นที่ นโยบายของรัฐบาล ยุทธศาสตร์การพัฒนาจังหวัด (แผนพัฒนาจังหวัด) ยุทธศาสตร์การพัฒนาขององค์ปกครองส่วนถิ่นในเขตจังหวัด ยุทธศาสตร์อำเภอ (แผนอำเภอ)


- การใช้ผังเมืองรวมหรือผังเมืองเฉพาะในการกำหนดแนวทางการพัฒนา


- การพัฒนาตามนโยบายของผู้บริหารท้องถิ่น 

3.2 ปัจจัยและสถานการณ์การเปลี่ยนแปลงที่มีผลต่อการพัฒนา


-
ผลการวิเคราะห์ปัญหาและความต้องการของประชาชนในท้องถิ่นตามประเด็นการพัฒนาท้องถิ่น ประกอบด้วย ขอบข่ายและปริมาณของปัญหา พื้นที่เป้าหมาย กลุ่มเป้าหมาย และการคาดการณ์แนวโน้มในอนาคต

      -
ผลการวิเคราะห์ผังเมืองรวมหรือผังเมืองเฉพาะเพื่อกำหนดแนวทางการพัฒนาทางกายภาพในมิติพื้นที่



-
ผลการวิเคราะห์ศักยภาพเพื่อประเมินสถานภาพการพัฒนาในปัจจุบันและโอกาส 
ผลการพัฒนาในอนาคตของท้องถิ่น ด้วยเทคนิค SWOT Analysis (จุดแข็ง จุดอ่อน โอกาส อุปสรรค) 


-
ผลการวิเคราะห์การพัฒนาแบบบูรณาการ (Integration) ในเชิงพื้นที่และการพัฒนาท้องถิ่นสู่ความเชื่อมโยงการพัฒนาระดับอำเภอ จังหวัด และประเทศ

3.3 ความเชื่อมโยงของยุทธศาสตร์การพัฒนาจังหวัดกับยุทธศาสตร์การพัฒนาของ อปท.

3.4 แผนที่ยุทธศาสตร์
บทที่ 4
รายละเอียดแผนยุทธศาสตร์การพัฒนา

องค์ประกอบ ประกอบด้วย ประเด็นยุทธศาสตร์ แนวทางการพัฒนาและตัวชี้วัด รายละเอียดแผนยุทธศาสตร์ หน่วยงานรับผิดชอบหลัก และความเชื่อมโยงของยุทธศาสตร์ในภาพรวม โดยนำเสนอดังนี้

4.1
ประเด็นยุทธศาสตร์ แนวทางการพัฒนา และตัวชี้วัด

4.2
รายละเอียดแผนยุทธศาสตร์

4.3
หน่วยงานรับผิดชอบหลัก

4.4
ความเชื่อมโยงของแผนยุทธศาสตร์ในภาพรวม

บทที่ 5 การติดตามและประเมินผลยุทธศาสตร์
องค์ประกอบ ประกอบด้วย กรอบและแนวทางในการติดตามและประเมินผล  ระเบียบ วิธีในการ

ติดตามและประเมินผล และกำหนดเครื่องมือที่ใช้ในการติดตามและประเมินผล โดยนำเสนอดังนี้
5.1 กรอบและแนวทางการในติดตามและประเมินผล
5.2 ระเบียบ วิธีในการติดตามและประเมินผล
5.3 กำหนดเครื่องมือที่ใช้ในการติดตามและประเมินผล

ลักษณะของแผนยุทธศาสตร์การพัฒนาที่ดี
1. 
เป็นลักษณะของการกำหนดวิธีการดำเนินงานล่วงหน้าว่าในแต่ละจุดหมายของการพัฒนาจะดำเนินการโดยวิธีการใดและมีการกำหนดจุดมุ่งหมายที่ต้องการจะบรรลุได้อย่างชัดเจนทั้งด้านคุณภาพ ปริมาณ กลุ่มเป้าหมายและเวลา
2. 
เป็นการทำงานในเชิงรุกที่มุ่งจะเข้าไปเอาชนะปัญหาและอุปสรรค รวมทั้งป้องกันมิให้เกิดปัญหาอุปสรรคซ้ำซ้อนขึ้นมาอีก โดยการอาศัยข้อมูลในอดีต สภาวการณ์ในปัจจุบัน และแนวโน้มในอนาคต ตลอดถึงศักยภาพขององค์กรและระเบียบกฎเกณฑ์ต่างๆ ตลอดทั้งความจำเป็นเร่งด่วนมาประกอบการพิจารณา
3. 
เป็นรูปแบบที่สามารถนำไปปฏิบัติให้บรรลุถึงเจตนารมณ์ได้จริง โดยแนวทางการดำเนินการของแผนจะต้องมีความเป็นไปได้ในทางปฏิบัติ ตั้งอยู่บนพื้นฐานของความเป็นจริง และอยู่บนหลักเหตุและผล
4. 
เป็นรูปแบบปฏิบัติสัมพันธ์ที่ดีระหว่างองค์กรและสิ่งแวดล้อม แผนยุทธศาสตร์จะต้องมีความยืดหยุ่นหรือปรับปรุงได้ง่าย เพื่อให้ทันต่อสภาพการเปลี่ยนแปลงของสิ่งแวดล้อม หรือปัจจัยภายนอกที่ส่งผลกระทบต่อการปฏิบัติงานขององค์กร
5. 
เป็นเครื่องมือในการยึดโยงค่านิยมและวัฒนธรรมองค์กรเข้าด้วยกัน ผู้ปฏิบัติงานในองค์กรมีความรู้สึกเป็นภารกิจที่จะต้องร่วมกันปฏิบัติ เพื่อให้บรรลุจุดมุ่งหมายร่วมกัน
2.
วัตถุประสงค์ของการจัดทำแผนยุทธศาสตร์การพัฒนา
1. 
เพื่อเป็นกรอบในการกำหนดทิศทางในการพัฒนาขององค์กรปกครองส่วนท้องถิ่น
2. 
เพื่อให้การพัฒนาท้องถิ่นมีทิศทางสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ และนโยบายในการพัฒนาท้องถิ่น
3. 
เพื่อให้สามารถนำไปสู่การแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง
4.
เพื่อเป็นแนวทางในการจัดทำแผนพัฒนาสามปีของเทศบาลเมืองตะกั่วป่า

3.
ขั้นตอนในการจัดทำแผนยุทธศาสตร์การพัฒนา

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ได้กำหนดวิธีการและขั้นตอนในการจัดทำ แก้ไข ปรับปรุง เปลี่ยนแปลงแผนยุทธศาสตร์การพัฒนา 
ซึ่งสรุปได้ดังนี้ 

ขั้นตอนที่ 1 การเตรียมการจัดทำแผนยุทธศาสตร์การพัฒนา
1.1  หน่วยงานที่รับผิดชอบในการจัดทำแผนพัฒนาท้องถิ่นเข้าพบผู้บริหารท้องถิ่น เพื่อชี้แจงวัตถุประสงค์ ความสำคัญ แนวทางและขั้นตอนในการจัดทำแผนยุทธศาสตร์การพัฒนา 
1.2  จัดทำโครงการจัดทำแผนยุทธศาสตร์การพัฒนาขององค์กรปกครองส่วนท้องถิ่น เสนอผ่านปลัดเทศบาลเพื่อให้ผู้บริหารอนุมัติโครงการดังกล่าว
1.3  แจ้งผู้ที่เกี่ยวข้องทราบเพื่อดำเนินการตามห้วงเวลาและขั้นตอนที่กำหนด

ขั้นตอนที่ 2 การเก็บรวบรวมข้อมูลและปัญหาสำคัญ
2.1  การเก็บรวบรวมข้อมูล
การรวบรวมและจัดทำฐานข้อมูลข่าวสารให้ครบถ้วนทันสมัยซึ่งได้แก่ ข้อมูลเบื้องต้นในด้านการเมืองการปกครอง เศรษฐกิจ สังคม ฯลฯ โดยข้อมูลมีการแสดงแนวโน้มที่เปลี่ยนแปลงไป แสดงค่าเฉลี่ย ร้อยละ และการวิเคราะห์ข้อมูล ตลอดจนการให้ความเห็น ซึ่งข้อมูลที่จัดทำ ได้แก่ ข้อมูลประชากร อาชีพและรายได้ สุขภาพ การศึกษา ทรัพยากร การคมนาคมขนส่ง การพาณิชย์ การลงทุน อุตสาหกรรม และข้อมูลงบประมาณ เป็นต้น
2.2 การรวบรวมปัญหาสำคัญของท้องถิ่น    
การรวบรวมและจัดทำฐานข้อมูลทางด้านปัญหา/ความต้องการของชุมชนในท้องถิ่น โดยการจัดเวทีประชาคมและการนำแผนชุมชนมาประกอบการจัดทำแผนยุทธศาสตร์การพัฒนาท้องถิ่น
ขั้นตอนที่ 3 การวิเคราะห์ศักยภาพเพื่อประเมินสถานภาพการพัฒนาของท้องถิ่นในปัจจุบัน
ดำเนินการโดยการวิเคราะห์ศักยภาพของเทศบาลเมืองตะกั่วป่า โดยวิธีการวิเคราะห์ถึงสภาวะแวดล้อมทั้งภายในและภายนอก โดยใช้เทคนิค SWOT Analysis  เป็นเครื่องมือ กล่าวคือ เป็นการพิจารณาถึงปัจจัยภายใน ได้แก่ จุดแข็ง (Strength-S)  และ จุดอ่อน (Weak-W) ประกอบด้วยปัจจัยด้านต่างๆ ดังนี้ ด้านการบริหาร ได้แก่ การแบ่งส่วนราชการ การวางแผน การประสานงาน การมอบอำนาจ การกำกับดูแล เป็นต้น ด้านระเบียบกฎหมาย ด้านบุคลากร ได้แก่ อัตรากำลัง คุณภาพ วินัย ทัศนคติ พฤติกรรม เป็นต้น ด้านงบประมาณ รวมทั้งความช่วยเหลือต่างๆ  ระบบฐานข้อมูล การประสานงาน/การอำนวยการ/ความร่วมมือจากภาคส่วนที่เกี่ยวข้อง ทรัพยากร เครื่องมือและอุปกรณ์ในการทำงาน และการพิจารณาปัจจัยภายนอก ได้แก่ โอกาส (Opportunity-O) และ อุปสรรค (Treat-T) ประกอบด้วยปัจจัยด้านต่างๆ ดังนี้ ด้านการเมือง รวมถึงระดับความขัดแย้ง และกลุ่มผลประโยชน์ ด้านเศรษฐกิจ ได้แก่ เศรษฐกิจรวมในเขตพื้นที่ (เช่น ผลผลิตรายได้ รายจ่าย การออม การลงทุน การใช้ที่ดิน แรงงาน) การเกษตรกรรม การพาณิชยกรรม การคลัง ด้านสังคม ด้านนโยบายรัฐบาล/กฎหมาย และด้านเทคโนโลยี
ขั้นตอนที่ 4 การกำหนดวิสัยทัศน์และภารกิจหลักการพัฒนาท้องถิ่น
4.1  การกำหนดวิสัยทัศน์การพัฒนาท้องถิ่น เป็นการระบุถึงสภาพการณ์ในอุดมคติซึ่งเป็น “จุดหมาย” ขององค์กรปกครองส่วนท้องถิ่น ที่ต้องการให้เกิดขึ้นในอนาคตข้างหน้า โดยกำหนดจากการรวบรวมข้อมูลทั่วไป และปัญหาความสำคัญขององค์กรปกครองส่วนท้องถิ่น แล้วนำมากำหนดเป็นวิสัยทัศน์การพัฒนาท้องถิ่น
4.2 
การกำหนดภารกิจหลัก หรือพันธกิจ (Mission) ในการพัฒนาท้องถิ่น เป็นการกำหนดสิ่งที่เทศบาลจะต้องทำภายหลังจากการกำหนดวิสัยทัศน์ว่าเทศบาลต้องการอะไร เป็นอะไรในอนาคต ซึ่งการกำหนดภารกิจ จะต้องคำนึงถึง

1.
พันธกิจในลักษณะที่เป็นอาณัติ (Mandate) ที่ได้รับมอบหมายจากสังคมหรือรัฐ ซึ่งได้แก่ กฎ ระเบียบ ข้อบังคับที่กำหนดอำนาจหน้าที่ขององค์กรปกครองส่วนท้องถิ่น

2.
ภารกิจหลักที่องค์กรปกครองส่วนท้องถิ่นมุ่งมั่นที่จะดำเนินการเพื่อให้บรรลุวิสัยทัศน์ที่กำหนดไว้ และแสดงถึงความเข้าใจในเรื่องงานที่องค์กรปกครองส่วนท้องถิ่นต้องดำเนินการ

ขั้นตอนที่ 5 การกำหนดจุดมุ่งหมายเพื่อการพัฒนาที่ยั่งยืน
เป็นการกำหนดจุดมุ่งหมายเพื่อการวางแผนพัฒนาที่ยั่งยืน ซึ่งเป็นการกำหนดขอบเขตหรือประเภทของกิจกรรมที่ควรค่าแก่การดำเนินงานทั้งในด้านเศรษฐกิจ สังคม วัฒนธรรม สิ่งแวดล้อม และขององค์กรปกครองส่วนท้องถิ่นที่จะก่อให้เกิดการพัฒนาที่ยั่งยืน และสอดคล้องกับวิสัยทัศน์และภารกิจหลักการพัฒนาขององค์กรปกครองส่วนท้องถิ่น 

ขั้นตอนที่ 6 การกำหนดวัตถุประสงค์การพัฒนาท้องถิ่น
เป็นการกำหนดผลสำเร็จที่ต้องการ โดยดำเนินการหลังจากที่ทราบภารกิจหลักที่ท้องถิ่นจะต้องทำแล้ว โดยแยกออกเป็น 2 ส่วน คือ 1) วัตถุประสงค์โดยรวมของท้องถิ่น และ 2)  วัตถุประสงค์เฉพาะส่วน/เฉพาะเรื่อง
ขั้นตอนที่ 7 การกำหนดยุทธศาสตร์การพัฒนาและแนวทางการพัฒนา
เมื่อได้ดำเนินการกำหนดวิสัยทัศน์ ภารกิจหลัก วัตถุประสงค์และยุทธศาสตร์การพัฒนาโดยอาศัยพื้นฐานการวิเคราะห์ SWOT แล้ว ขั้นต่อไปคือ การกำหนดแนวทางการพัฒนาท้องถิ่น ซึ่งยุทธศาสตร์การพัฒนาท้องถิ่น หมายถึง แนวทางหรือวิธีการที่จะนำองค์กรไปสู่เป้าหมายที่ต้องการในอนาคต

ขั้นตอนที่ 8 การกำหนดเป้าหมายการพัฒนาท้องถิ่น

เป็นการกำหนดปริมาณหรือจำนวนสิ่งที่ต้องการให้บรรลุในแต่ละแนวทางการพัฒนา ภายในเวลาที่กำหนด 

ขั้นตอนที่ 9 การอนุมัติและประกาศใช้แผนยุทธศาสตร์การพัฒนา

คณะกรรมการสนับสนุนการจัดทำแผนพัฒนาท้องถิ่น นำผลที่ได้จากขั้นตอนที่ 1-8 มาจัดทำร่างแผนยุทธศาสตร์การพัฒนา เสนอต่อคณะกรรมการพัฒนาท้องถิ่น เพื่อพิจารณาและปรับปรุงก่อนนำเสนอต่อผู้บริหารท้องถิ่น เพื่ออนุมัติร่างแผนยุทธศาสตร์การพัฒนาและประกาศใช้แผนยุทธศาสตร์การพัฒนา
แผนภูมิกระบวนการจัดทำ/ทบทวน
แผนยุทธศาสตร์การพัฒนาของเทศบาลเมืองตะกั่วป่า
(พ.ศ. 2560 - 2563)









แผนภาพแสดงความเชื่อมโยงกลไก และกระบวนการของแผนชาติสู่ระดับแผนท้องที่

4.
ประโยชน์ของการจัดทำแผนยุทธศาสตร์การพัฒนา
1. 
เป็นกรอบในการปฏิบัติงาน แผนยุทธศาสตร์เป็นการกำหนดแนวทางเพื่อบรรลุจุดมุ่งหมายขององค์กรและเปรียบเสมือนเข็มทิศในการชี้ทางการพัฒนา ทำให้การปฏิบัติงานเป็นไปในทิศทางเดียวกัน ลดความซ้ำซ้อนและการสิ้นเปลืองทรัพยากรในการบริหาร
2. 
เป็นการรวมพลังในองค์กร กระบวนการจัดทำแผนยุทธศาสตร์เป็นลักษณะของความร่วมมือร่วมใจกันดำเนินงานของทุกฝ่ายที่เกี่ยวข้อง อันจะส่งผลต่อความรู้สึกในการมีส่วนร่วมและเป็นพันธกิจร่วมกันในองค์กร ซึ่งผลจากการร่วมมือกันจะนำไปสู่การมีผลงานที่มีประสิทธิภาพ
3. 
เป็นตัวส่งเสริมกำลังใจในการปฏิบัติงาน แผนยุทธศาสตร์ไม่เป็นเพียงการวิเคราะห์ข้อมูล แต่รวมถึงความคิดสร้างสรรค์ และแผนยุทธศาสตร์จะทำให้ผู้ปฏิบัติงานทราบแนวทางและความมุ่งหวัง จึงส่งผลให้เกิดความมั่นใจในแนวทางการปฏิบัติงาน โดยปฏิบัติงานได้อย่างมีประสิทธิภาพสูงขึ้น
4. 
แผนยุทธศาสตร์เป็นตัวสะท้อนให้เห็นทุกสถานการณ์ ทั้งในอดีต ปัจจุบัน และอนาคตในภาพของศักยภาพหรือจุดแข็งจุดอ่อนขององค์กร ตลอดทั้งปัจจัยที่จะสนับสนุนหรือเป็นอุปสรรคในการปฏิบัติงานขององค์กร

[image: image2.jpg]


































�








ผู้บริหารท้องถิ่น


( พิจารณาอนุมัติและประกาศใช้แผนยุทธศาสตร์การพัฒนา


( แจ้งสภาท้องถิ่น กบจ. อบจ. อำเภอและหน่วยงานที่เกี่ยวข้อง


( ประกาศให้ประชาชนในท้องถิ่นทราบ





คณะกรรมการพัฒนาท้องถิ่น


( พิจารณาร่างแผนยุทธศาสตร์การพัฒนา





คณะกรรมการสนับสนุนการจัดทำแผนพัฒนาท้องถิ่น


   (  รวมรวมแนวทาง/ข้อมูลการพัฒนา/วิเคราะห์


   (  จัดทำร่างแผนยุทธศาสตร์การพัฒนา





คณะกรรมการพัฒนาท้องถิ่นจัดประชุม


ประชาคมท้องถิ่น ส่วนราชการและรัฐวิสาหกิจที่เกี่ยวข้อง


( จัดเก็บข้อมูล


(  วิเคราะห์ศักยภาพของท้องถิ่น


ทบทวน (แผนยุทธศาสตร์ฯ ฉบับปัจจุบัน)


(  วิสัยทัศน์


(  พันธกิจ


(  จุดมุ่งหมายเพื่อการพัฒนา


(  ยุทธศาสตร์แนวทางการพัฒนา





คณะกรรมการประสานแผนพัฒนาท้องถิ่นระดับจังหวัด


( จัดทำ/ทบทวน “กรอบยุทธศาสตร์การพัฒนาของ อปท. ในเขตจังหวัดพังงา”


( ส่งกรอบยุทธศาสตร์ฯ ให้ อปท. และ คกก.ประสานแผนพัฒนาท้องถิ่นระดับอำเภอ


(ภายในเดือนมกราคม-กุมภาพันธ์)








บทที่ 1 บทนำ
บทที่ 1 บทนำ

